CELEX: 32017R1971
Language: fi
Date: 2017-10-26 00:00:00
Title: Komission täytäntöönpanoasetus (EU) 2017/1971, annettu 26 päivänä lokakuuta 2017, tiettyjen tavaroiden luokittelusta yhdistettyyn nimikkeistöön

31.10.2017   
               
               
                  FI
               
               
                  Euroopan unionin virallinen lehti
               
               
                  L 281/11
               
            KOMISSION TÄYTÄNTÖÖNPANOASETUS (EU) 2017/1971,
      annettu 26 päivänä lokakuuta 2017,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:
      
                  (1)
               
               
                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
               
            
                  (2)
               
               
                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
               
            
                  (3)
               
               
                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
               
            
                  (4)
               
               
                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
               
            
                  (5)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 26 päivänä lokakuuta 2017.
         
            
               Komission puolesta,
            
            
               puheenjohtajan nimissä
            
            Stephen QUEST
            
               Pääjohtaja
            
            
               Verotuksen ja tulliliiton pääosasto
            
         
      
      
         (1)  EUVL L 269, 10.10.2013, s. 1.
      
         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
         LIITE
         
                     Tavaran kuvaus
                  
                  
                     Luokittelu (CN-koodi)
                  
                  
                     Perusteet
                  
               
                     (1)
                  
                  
                     (2)
                  
                  
                     (3)
                  
               
                     Elektroninen laite (ns. SSD-levy), jonka mitat ovat noin 100 × 70 × 7 mm ja jonka muotokerroin on 2,5 tuumaa ja muistitila 128 GB.
                     Se on puolijohderakenteeseen perustuva elektroninen tallennusväline, jossa on haihtumattomien tietojen tallentamiseen tarkoitettu Flash-muisti ja dynaaminen hakumuisti (DRAM).
                     Siinä on SATA-liitäntä (Serial Advanced Technology Attachment), joka mahdollistaa kytkennän automaattiseen tietojenkäsittelykoneeseen, ja sitä käytetään tietojen sisäisenä tallennuslaitteena.
                     (Katso kuva) (*1)
                     
                  
                  
                     8471 70 98 
                  
                  
                     Luokittelu määräytyy yhdistetyn nimikkeistön 1 ja 6 yleisen tulkintasäännön, 84 ryhmän 5 huomautuksen C kohdan sekä CN-koodien 8471 , 8471 70  ja 8471 70 98  nimiketekstien mukaisesti.
                     Sen objektiiviset ominaisuudet, kuten SATA-liitäntä, koko ja muotokerroin, ovat sellaisen laitteen ominaisuuksia, jollaista käytetään pääasiassa automaattisessa tietojenkäsittelykoneessa. Se voidaan yhdistää suoraan keskusyksikköön ja se voi ottaa vastaan ja tuottaa tietoja sellaisessa muodossa, jota järjestelmä voi käyttää. Luokittelu nimikkeeseen 8523  haihtumattomaksi puolijohdemuistiksi ei näin ollen tule kyseeseen.
                     Sen vuoksi laite on luokiteltava CN-koodiin 8471 70 98  automaattisten tietojenkäsittelykoneiden muuksi muistiyksiköksi.
                  
               
            
         
            (*1)  Kuva on ainoastaan ohjeellinen.